C 15/150
BG
Официален вестник на Европейския съюз
12.1.2022 г.
Четвъртък, 20 май 2021 r.
38. подчертава необходимостта от пълна цифровизация на процедурите, свързани с трудовата мобилност и командиро­ ването на работници, за да се подобрят предоставянето и обменът на информация между националните органи и да се даде възможност за ефективно прилагане, включително чрез създаването на бюро за помощ за работниците и бъдещите работодатели относно приложимите правила на Съюза, базирано както в цифрово, така и във физическо отношение, в рамките на ЕОТ; настоятелно призовава държавите членки да се ангажират изцяло с цифровизацията на обществените услуги, по-специално институциите за социална сигурност, за да се улеснят процедурите за мобилност на европейските работници, като същевременно се гарантират преносимостта на правата и спазването на задълженията, свързани със свободното движение; подчертава необходимостта от създаване на по-добри статистически инструменти за измерване на несъответствията между уменията и изискванията на европейските пазари на труда и за оценка на потребностите на пазарите на труда и различията между тях; изтъква значението на EURES и обръща внимание по-специално на обвързването на дейностите на EURES с потребностите на пазара на труда, за да се отговори на приоритетните секторни нужди и потребности от умения и да се подкрепят търсещите работа да намерят ново работно място; 39. призовава Комисията да продължи — в рамките на разумен срок — с оценката на мандата на ЕОТ, след като Органът е започнал да функционира пълноценно в продължение на поне две години; настоятелно призовава Комисията да включи в работата и оценките на ЕОТ заинтересовани страни, които познават задълбочено различните модели на пазара на труда; 40. призовава Комисията да предложи законодателна рамка с оглед на регулирането на условията на дистанционна работа в рамките на ЕС и да гарантира достойни условия на труд и заетост; 41. призовава Комисията, държавите членки и местните органи да работят съвместно със социалните партньори и ЕОТ за формулиране на специфични секторни стратегии, които не само да насърчават и улесняват доброволната мобилност на работниците, но също и да създадат и въвеждат необходимите структури за подпомагане на повишаването на квалификацията и преквалификацията на работниците, като изпълняват съответните публични политики и предоставят възможности за висококачествена заетост, които съответстват на уменията на работниците; подчертава добавената стойност на взаимното признаване на съвместимостта на уменията и квалификациите, подкрепено от настоящите механизми за признаване, като например портала за професионална мобилност EURES, онлайн платформата Европас и системата за класификация ESCO; 42. изразява загриженост, че достъпът до информация за служителите и работодателите по отношение на трудовата мобилност и мобилността на услугите все още продължава да бъде предизвикателство; отбелязва, че информацията относно условията на заетост и колективните трудови договори, която се предоставя на единeн официален национален уебсайт, много често е ограничена по своя характер и е достъпна само на няколко езика; поради това призовава Комисията да подобри достъпа до информация чрез създаване на единен образец за официални национални уебсайтове; 43. настоятелно призовава държавите членки да гарантират адекватна координация на социалната сигурност, включително чрез текущото преразглеждане на Регламент (ЕО) № 883/2004 и чрез укрепване на преносимостта на правата, като се обърне специално внимание на преносимостта на осигурителните плащания за хора с увреждания; подчертава, че цифровизацията предоставя безпрецедентна възможност за улесняване на трансграничната дейност на ММСП, като същевременно гарантира стриктно спазване на правилата за справедлива мобилност; подчертава значението на предварителното уведомяване и прилагането на удостоверения A1 преди началото на трансграничното назначение на работника; 44. подчертава, че прилагането на правилата на Съюза относно трудовата мобилност трябва да гарантира принципа на равно третиране, принципа на недискриминация и защитата на работниците и да намали ненужната административна тежест; 45. призовава Комисията да разгледа пропуските в областта на защитата и да обсъди необходимостта от преразглеждане на Директива 2008/104/ЕО относно работа чрез агенции за временна заетост, за да гарантира достойни условия на труд и заетост за наетите чрез агенции за временна заетост работници; 46. подчертава, че работниците с увреждания все още са изправени пред множество препятствия, поради което за тях е трудно или дори невъзможно да се възползват пълноценно от свободното движение на услуги; призовава държавите членки да приложат без забавяне Директива (ЕС) 2019/882 (Европейския акт за достъпността), за да премахнат ефективно пречките пред работниците с увреждания и да гарантират наличието на достъпни услуги, както и пригодността на условията, при които се предоставят услугите; подчертава първостепенното значение на постигането на напълно достъпен единен пазар, който гарантира равно третиране и икономическа и социална интеграция на работниците с увреждания; 47.
възлага на своя председател да предаде настоящата резолюция на Съвета и на Комисията.